Chandrayaan 2: मिशन चंद्रयान 2 पर स्वरा भास्कर ने किया ट्वीट, लैंडर विक्रम को लेकर कहा कुछ ऐसा  
चंद्रयान 2 को लेकर स्वरा भास्कर ने किया ट्वीट
स्वरा भास्कर का ट्वीट हुआ वायरल
चंद्रयान 2 को लेकर यू्ं दिया रिएक्शन
Chandrayaan 2: मिशन चंद्रयान 2 (Chandrayaan 2) को लेकर हर तरफ से रिएक्शन आना जारी हैं. चाहे राजनैतिक दुनिया हो या बॉलीवुड, हर कोई चंद्रयान-2 (Chandrayaan 2) को लेकर अपनी प्रतिक्रिया दे रहा है. हाल ही में चंद्रयान 2 (Chandrayaan 2) को लेकर बॉलीवुड एक्ट्रेस स्वरा भास्कर (Swara Bhaskar) ने भी ट्वीट किया है, जिसने देखते ही देखते लोगों का खूब ध्यान खींचा है. इस ट्वीट में स्वरा भास्कर (Swara Bhaskar) ने इसरो (ISRO) और उनके वैज्ञानिकों पर गर्व जताते हुए कहा कि हम आप लोगों से बहुत प्यार करते हैं. चंद्रयान 2 को लेकर स्वरा भास्कर (Swara Bhaskar) का यह ट्वीट खूब वायरल हो रहा है. 
Dear team @isro , we love you to the moon and back and we are proud of you! May you continue to inspire with your efforts , कोशिश करने वालों की हार नहीं होती! #Chandrayaan2Landing#Chandrayaan2

मिशन चंद्रयान 2 (Chandrayaan 2) पर अपनी प्रतिक्रिया जाहिर करते हुए स्वरा भास्कर (Swara Bhaskar) ने ट्वीट किया. स्वरा भास्कर ने लिखा, "प्रिय इसरो टीम, हम लोग आपसे बहुत प्यार करते हैं और हमें आप सभी पर गर्व है. आप अपने इन्हीं प्रयासों से लोगों को प्रेरित करते रहें. कोशिश करने वालों की कभी हार नहीं होती." बता दें कि बॉलीवुड एक्ट्रेस स्वरा भास्कर हर समसामयिक मुद्दों पर अपनी राय पेश करती हैं. चाहे राजनीति हो या बॉलीवुड, स्वरा भास्कर (Swara Bhaskar) किसी भी मुद्दे पर अपनी प्रतिक्रिया जाहिर करने से पीछे नहीं हटती हैं. 
वहीं, बात करें मिशन चंद्रयान की तो बता दें कि भारत के चंद्र मिशन (Chandra Mission) को शनिवार तड़के उस समय झटका लगा, जब लैंडर विक्रम (Lander Vikram) से चंद्रमा के सतह से महज दो किलोमीटर पहले इसरो का संपर्क टूट गया. चंद्रयान-2 (Chandrayaan 2) मिशन की कुल लागत 978 करोड़ रुपये बताई जाती है. भारतीय अंतरिक्ष अनुसंधान संगठन (इसरो) के अध्यक्ष के. सिवन ने संपर्क टूटने की घोषणा करते हुए कहा कि चंद्रमा की सतह से 2.1 किमी पहले तक लैंडर का प्रदर्शन योजना के अनुरूप था.